open-index/open-wikipedia-markdown huggingface dataset:
Country Music Hall of Fame

**Country Music Hall of Fame** on countrymusiikin kunniagalleria. Se sijaitsee Country Music Hall of Fame and Museum -rakennuksessa Nashvillessä Tennesseessä.

Countryn kunniagalleriaan nimitetään vuosittain kolme uutta jäsentä museon CMA Theater -salissa järjestettävässä tilaisuudessa. Pysyvät kategoriat ovat "nykyaika" ("modern era") ja "veteraanien aikakausi" ("veterans' era"). Kolmas kategoria vaihtuu vuosittain. Kiertäviä kategorioita ovat esimerkiksi "ei-esiintyjä", "lauluntekijä" sekä "levyttävä/kiertävä muusikko".

Nykyaikakategoriassa artisti voidaan nimittää kunniagalleriaan kun hänen nousustaan kansalliseen tunnettuuteen on kulunut vähintään 20 vuotta. Veteraanien aikakausi -kategoriassa aikaraja on 45 vuotta.

Uusien jäsenten valinnan tekee Country Music Association -järjestön valitsema nimetön johtajapaneeli. Uusia jäseniä juhlistetaan puhein ja musiikilla, ja heidän pronssiset plakettinsa kiinnitetään museon Rotunda-salin sisäseinään. Tilaisuutta ei televisioida.

Ensimmäiset kunniagalleriaan nimitetyt jäsenet olivat Jimmie Rodgers, Fred Rose ja Hank Williams vuonna 1961. Vuoteen 1967 asti artistien plaketit ripustettiin Tennessee State Museumin seinille. Country Music Hall of Fame and Museum -rakennus avattiin 1. huhtikuuta 1967. Plakettien lisäksi rakennuksessa on yli 2,5 miljoonaa näyttelyesinettä, kuten kuuluisia kitaroita ja Grammy-palkintoja. Joka vuosi rakennuksessa avataan useita uusia näyttelyitä.

## Lähteet

## Aiheesta muualla

* Country Music Hall of Fame
* Kunniagallerian jäsenet aakkosjärjestyksessä, Country Music Hall of Fame
Rabin

**Rabin** on muun muassa seuraavien henkilöiden sukunimi:
* Jitzhak Rabin (1922–1995), Israelin pääministeri
* Michael O. Rabin (s. 1931), tietojenkäsittelytieteilijä
* Trevor Rabin (s. 1954), elokuvasäveltäjä
Haasin kirjasinvalimo

**Haasin kirjasinvalimo** (**Haas'sche Schriftgießerei AG**) oli saksalais-sveitsiläinen kirjasinvalimo. Se on julkaissut useita tunnettuja kirjaintyyppejä, joista kuuluisin on Max Miedingerin suunnittelema Helvetica.

Yritys perustettiin vuonna 1790, ja sen toimipisteet olivat Baselissa ja Münchensteinissa. Vuonna 1927 Haas muuttui osakeyhtiöksi, jonka osake-enemmistö siirtyi D. Stempel AG:n omistukseen. Vuonna 1972 Haas osti ranskalaisen Deberny & Peignot -kirjasinvalimon. Linotype puolestaan osti Haasin vuonna 1989.

## Lähteet
Apple Corps

**Apple Corps** on multimediayritys, jonka The Beatlesin jäsenet perustivat Lontoossa tammikuussa 1968. Yhtye perusti yrityksen korvatakseen aikaisemman yrityksensä (Beatles Ltd) ja muodostaakseen konglomeraatin.
Karl Kessel

**Karl Kessel** (1. kesäkuuta 1912 Mülheim – 24. elokuuta 1997 Bonn) oli toisessa maailmansodassa taistellut Saksan ilmavoimien lentäjä. Hän liittyi 1956 sodan jälkeisen Saksan ilmavoimiin, mistä hän jäi eläkkeelle kenraalimajurina vuonna 1970.

Karl Kessel syntyi 1. kesäkuuta 1912 Mülheimissä Ruhrin alueella. Hän liittyi 1. huhtikuuta 1933 jalkaväkirykmentti 18:aan, mistä hänet siirrettiin seuraavana vuonna jalkaväkikouluun Dresdeniin. Hän siirtyi 1. tammikuuta 1935 ilmavoimiin. Suoritettuaan lentäjäkoulutuksen hänet ylennettiin yliluutnantiksi 1. huhtikuuta 1938. Hänet määrättiin 10. marraskuuta 1939 Kampfgeschwader 2:n 3. lentueeseen. Hänet ylennettiin 1. helmikuuta 1940 kapteeniksi. Vuoden 1941 alkaessa hän oli rykmentin adjutanttina ja maaliskuusta IV laivueen virkaa tekevänä päällikkönä.

Kessel ylennettiin 1. helmikuuta 1942 majuriksi ja 21. maaliskuuta 1943 virkaa tekeväksi rykmentinkomentajaksi everstiluutnantin vakanssilla, kunnes 31. maaliskuuta alkaen määrättynä tehtävään. Hänet siirrettiin 16. helmikuuta 1944 lentosotakoulun johtajaksi Berliinin Gatowin kentälle, missä hänet ylennettiin 1. toukokuuta everstiluutnantiksi. Hänet siirrettiin ilmavoimien esikuntaan 1. syyskuuta. Hän lensi sodan aikana kaikkiaan 269 lentosuoritetta.

Sodan jälkeen hän liittyi 16. helmikuuta 1956 uudelleenperustettuihin Saksan ilmavoimiin. Hän oli erilaisissa esikuntatehtävissä ja Saksan puolustusministeriössä Bonnissa osastopäällikkönä, kunnes hänet sijoitettiin 1967 6. Luftwaffedivisionin komentajaksi. Hän jäi eläkkeelle 30. syyskuuta 1970 kenraalimajurina. Hän kuoli 24. elokuuta 1997 Bonnissa.

## Lähteet
Einari Kukko

**Eudo Einari Kukko** (26. maaliskuuta 1919 Pyhäjärvi Vpl – 31. maaliskuuta 2013 Helsinki) oli suomalainen yliagronomi, toiminnanjohtaja ja päätoimittaja.

## Henkilöhistoria
Einari Kukon vanhemmat olivat maanviljelijä Tuomas Kukko ja Maria Kaasalainen ja puoliso vuodesta 1949 Helvi Maria Viljakainen. 

Kukko kirjoitti ylioppilaaksi Käkisalmen yhteiskoulusta 1939 ja valmistui agronomiksi 1949. Hän oli Pienviljelijöiden keskusliiton maanviljelysagronomi 1949–1964, johtokunnan sihteeri 1962–1964 ja toiminnanjohtaja 1965–1969. Eläkkeelle Kukko jäi vuonna 1982 Maatalouskeskusten liitosta, jossa hän toimi osastopäällikkönä vuodesta 1970. Hän oli *Yhteistyö*-lehden päätoimittaja 1965–1969. Yliagronomin arvo myönnettiin Kukolle 1970, reservin kapteeniksi hänet ylennettiin 1968.

## Julkaisuja
* *Konevitsan laukaukset*, 1989, Vpl. Pyhäjärvi 1989, n:o 11, s. 9
* *Kouluttajana Säämingissä välirauhan aikana*, 1990, Vpl. Pyhäjärvi 1990, n:o 12, s. 5 
* *Kevätkukkien aikaan*, 1994, Vpl. Pyhäjärvi 1994, n:o 5, s. 4 
* *Kaapelitöissä Kaarnajoella*, 1996, Vpl. Pyhäjärvi 1996, n:o 6, s. 6
* *Kylänpää – Kiiskinlahti*, 1997, Vpl. Pyhäjärvi 1997, n:o 5, s. 2
* *Ohjelmaillat ja Oras-lehti Tiitualla*, 1998, Vpl. Pyhäjärvi 1998, n:o 11, s. 7
* *Veljeksiä kuin ilveksiä*, 1999. Vpl. Pyhäjärvi 1999, n:o 3, s. 2
* *Konevitsassa koettua 60 vuotta*, 2000, Vpl. Pyhäjärvi 2000, n:o 1, s. 9
* *Naapurusten viime vaiheet 60 vuotta sitten*, 2000, Vpl. Pyhäjärvi 2000, n:o 2, s. 3
* *Käynti Tiitualla 60 vuotta sitten*, 2000, Vpl. Pyhäjärvi'' 2000, n:o 3, s. 6

## Lähteet
ORDVAC

**ORDVAC** () oli Illinois’n yliopiston kehittämä varhainen tietokone.
Tietokone valmistettiin Ballistic Research Laboratoriesille ja sen valmistaminen aloitettiin keväällä 1949. Tietokoneen hyväksyntätesti suoritettiin vuonna 1952.

Tietokone käytti 40-bittistä sanan pituutta ja se koostui :stä elektroniputkesta. Tietokone käytti 35 kilowattia sähköä.

Yhdysvaltain armeijan tekemään tilaukseen sisältyi kaksi kappaletta jokaisesta tietokoneen komponentista, josta johtuen voitiin valmistaa toinen samanlainen tietokone nimeltä ILLIAC I. Samoja ohjelmia voitiin käyttää molemmissa. Kahden valmistuneen yksilön johdosta Illinoisin yliopiston sanotaan olleen ensimmäinen tietokoneiden sarjatuotantoa tekevä taho.

Australialaisen yliopiston valmistama SILLIAC (*Sydney ILLIAC*) perustui ORDVAC:iin ja ILLIAC:iin. Heinäkuussa 1956 paljastetun SILLIAC:in sanotaan merkinneen IT-vallankumousta Australiassa.

## Lähteet

## Aiheesta muualla
* Dokumentaatiota bitsavers.org-palvelussa
Luettelo Kreikan ministeriöistä

Tämä on **luettelo Kreikan ministeriöistä**, ja käsittää Kreikan nykyiset ministeriöt. Ministeröitä (υπουργείο, *ypourgeío*) on yhteensä 17. Historiassa ministeriöiden lukumäärä ja nimet ovat muuttuneet usein.

Ministeriöiden johto määrittyy kulloisenkin Kreikan hallituksen kokoonpanon eli ministeripaikkojen (υπουργός, *ypourgós*) mukaan. Lisäksi on olemassa vaihteleva määrä varaministereitä (αναπληρωτής υπουργός, *anaplirotís ypourgós*) ja apulaisministereitä (υφυπουργός, *yfypourgós*).

Kreikan ministeriöt ovat (vuonna 2020):

## Lähteet
Kreikan digitaalisen hallinnon ministeriö

**Kreikan digitaalisen hallinnon ministeriö** () on Kreikan ministeriö, joka pyrkii maan ja sen hallinnon kehittämiseen digitaalisia tekniikoita käyttäen, sekä kehittämään maan informaatioinfrastruktuuria ja tähän liittyvää lainsäädäntöä.

Digitaalisen hallinnon ministeriö on perustettu vuonna 2019. Ministeriötä johtaa digitaalisen hallinnon ministeri Kyriákos Pierrakákis (vuonna 2019, Mitsotákisin hallitus).

## Ministerit

Ministeriön johdossa ovat toimineet:

## Lähteet

## Aiheesta muualla

* Υπουργείο Ψηφιακής Διακυβέρνησης. Kreikan digitaalisen hallinnon ministeriön verkkosivut.
A. M. Cassandre

**A. M. Cassandre**, oikealta nimeltään **Adolphe Jean-Marie Mouron**, (24. tammikuuta 1901 Harkova – 17. kesäkuuta 1968 Pariisi) oli ranskalainen graafikko, kirjainmuotoilija, taidemaalari, lavastaja ja opettaja.

Cassandre opiskeli Ecole des Beaux-Artsissa ja Académie Julianissa sekä taidemaalari Lucien Simonin oppilaana. 1920-luvun alussa hän hankki työhuoneen Montparnassella ja alkoi suunnitella julisteita. Hän alkoi myös signeerata työnsä salanimellä "Cassandre". Cassandre toimi 1930-luvulla julisteiden suunnittelun ohella lavastajana ja opetti sekä Ecole Nationale des Arts Décoratifsissa että Ecole d’Arts Graphiquesissa. Hän solmi vuonna 1936 sopimuksen Harper’s Bazaar -lehden kanssa kansikuvien teosta. Hän toimi sen jälkeen teatterin ja baletin piirissä ja oli perustamassa Alliance Graphique Internationalia vuonna 1948. Vuonna 1962 Cassandre palkittiin kunnialegioonan mitalilla. Cassandre suunnitteli Yves Saint-Laurent’in logon vuonna 1963.

Cassandre on suunnitellut seuraavat kirjaintyypit:

* Bifur (1929)
* Acier (1930),
* Acier Noir (1936)
* Peignot (1937)
* Touraine (yhdessä Charles Peignotin kanssa, 1947)
* Cassandre (1968)

Cassandre oli yksi retussiruiskun pioneereista, ja kehitti monia retussiruiskutekniikoita. Hän käytti tätä tekniikkaa runsaasti mainosjulisteissaan.

## Lähteet
Johan Ullén

**Johan Ullén** (s. 1972 Tukholma) on ruotsalainen pianisti ja säveltäjä.

Ullén syntyi Tukholmassa. Hän opiskeli Tukholman kuninkaallisessa musiikkikorkeakoulussa ja Liisa Pohjolan johdolla Sibelius-Akatemiassa. Vuonna 2000 Ullén sai Sveriges Radion residenssin, jonka aikana toteutti monia äänitteitä ja suorina kaikkialla Euroopassa esitettyjä konsertteja. Hän on esiintynyt solistina muiden muassa Ruotsin radion sinfoniaorkesterin ja Tukholman kuninkaallisen filharmonisen orkesterin kanssa. Avopuolisonsa Terés Löfin kanssa hän tulkitsi Francis Poulencin konserton kahdelle pianolle ja orkesterille Uppsalan kamariorkesterin kanssa (2011). Ullén on myös esiintynyt Ahvenanmaan Katrina-kamarimusiikkifestivaalilla.

Ullén on säveltänyt kamarioopperoita, lauluja, kamarimusiikkia ja orkesteriteoksia. Kamarituotantoon kuuluu seitsemän tangon *Dödssynderna*-pianotrioteos, jota on esitetty Ruotsissa, Norjassa, Italiassa ja Japanissa. Jonas Bohlinin kanssa Ullén toteutti vuonna 2012 yhteisen sävellyshankkeen *Efter tidens slut*, joka liittyi Vetenskapsradionin ja Musikradionin esitykseen kuolemanrajakokemuksista tieteellisesti tarkasteltuina.

## Lähteet

## Aiheesta muualla
* Viralliset sivut  ,
Roland Freisitzer

**Roland Freisitzer** (s. 16. elokuuta 1973 Wien) on itävaltalainen säveltäjä ja kapellimestari. Hänen tuotantoonsa kuuluu etenkin orkesteri- ja kamarimusiikkia.

Freisitzer aloitti vakavan opiskelun Wienin musiikin yksityisyliopistossa vuonna 1987 tutustuttuaan musiikkiin jo aiemmin Kapkaupungissa ja Varsovassa. Vuosina 1989–1999 hän suoritti sävellysopintoja myös yksityisesti Alfred Schnittken johdolla Moskovassa ja Avet Terterianin johdolla Jerevanissa sekä Edison Denisovin johdolla Moskovan konservatoriossa, Aleksandr Mnatsakanianin johdolla Pietarin konservatoriossa ja Faradž Karajevin johdolla Bakun musiikkiakatemiassa. Vuonna 1991 osallistui Krzysztof Pendereckin, Marco Stroppan ja Magnus Lindbergin pitämille mestarikursseille.

Freisitzerin teoksia on esitetty, Itävallassa, Saksassa, Alankomaissa, Isossa-Britanniassa, Ruotsissa, Portugalissa, Pohjois-Makedoniassa, Puolassa, Venäjällä ja Azerbaidžanissa. Ensimmäisenä vierailevana kapellimestarina Freisitzer toimi vuosina 1992–1997 Armenian filharmonisessa orkesterissa ja Azerbaidžanin valtion sinfoniaorkesterissa. sekä musiikillisena johtajana vuosina 1994–1999 perustamassaan moskovalaisorkesterissa. Freisitzer perusti Moscow Modern -festivaalin vuonna 1992 ja toimi sen taiteellisena johtajana vuoteen 1994. Vuonna 2001 hän aloitti työskentelyn Universal Edition -kustantajalle. Vuonna 2002 hän perusti Thomas Heinischin ja Alexander Wagendristelin kanssa Ensemble Reconsilin.

ORF (Itävallan radio) julkaisi tammikuussa 2007 Freisitzerin musiikille omistetun muotokuvalevyn. Toukokuussa 2008 Freisitzer oli Johannes Maria Staudin, Olga Neuwirthin ja Kurt Schwertsikin kanssa edustettuna "Musik unserer Zeit" -tapahtumassa Münsterissä. Vuonna 2009 hän sai Itävallan säveltäjille myöntämän valtionstipendin ja tasavallan musiikin Outstanding Artist Awardin.

## Lähteet

## Aiheesta muualla
* Viralliset sivut
Kreikan kansalaistensuojeluministeriö

**Kreikan kansalaistensuojeluministeriö** (myös *Kreikan siviilisuojeluministeriö*, ) on Kreikan ministeriö, jonka alaisuuteen kuuluvat muun muassa Kreikan poliisi ja Kreikan palolaitos, aiemmin myös Kreikan rannikkovartiosto.

Kansalaistensuojeluministeriö on perustettu alun perin vuonna 2009 ja nykyisellään vuonna 2018. Ministeriötä johtaa kansalaistensuojeluministeri Michális Chrysochoḯdis (vuonna 2019, Mitsotákisin hallitus).

## Historia

Kansalaistensuojeluministeriön tehtävää ovat hoitaneet seuraavat ministeriöt:

* Yleisen järjestyksen ministeriö (Υπουργείο Δημοσίας Τάξεως (Δημόσιας Τάξης), *Ypourgeío Dimosías Táxeos (Dimósias Táxis)*) (1974–1985)
* Sisäasiain- ja yleisen järjestyksen ministeriö (Υπουργείο Εσωτερικών και Δημόσιας Τάξης, *Ypourgeío Esoterikón kai Dimósias Táxis*) (1985–1986)
* Yleisen järjestyksen ministeriö (Υπουργείο Δημόσιας Τάξης, *Ypourgeío Dimósias Táxis*) (1986–2007)
* Sisäministeriö (Υπουργείο Εσωτερικών, *Ypourgeío Esoterikón*) (2007–2009)
* **Kansalaistensuojeluministeriö** (Υπουργείο Προστασίας του Πολίτη, *Ypourgeío Prostasías tou Políti*) (2009–2012)
* Yleisen järjestyksen ja kansalaistensuojelun ministeriö (Υπουργείο Δημόσιας Τάξης και Προστασίας του Πολίτη, *Ypourgeío Dimósias Táxis kai Prostasías tou Políti*) (2012–2015)
* Sisä- ja hallintouudistusministeriö (Υπουργείο Εσωτερικών και Διοικητικής Ανασυγκρότησης, *Ypourgeío Esoterikón kai Dioikitikís Anasygkrótisis*) (2015–2016)
* Sisäministeriö (Υπουργείο Εσωτερικών, *Ypourgeío Esoterikón*) (2016–2018)
* **Kansalaistensuojeluministeriö** (Υπουργείο Προστασίας του Πολίτη, *Ypourgeío Prostasías tou Políti*) (2018–)

## Kansalaistensuojeluministerit

Kansalaistensuojeluministereinä ovat toimineet ministeriön olemassaolon aikana:

## Lähteet

## Aiheesta muualla

* Υπουργείο Προστασίας του Πολίτη. Kreikan kansalaistensuojeluministeriön verkkosivut.
Kreikan kehitys- ja investointiministeriö

**Kreikan kehitys- ja investointiministeriö** () on Kreikan ministeriö, jonka alaan kuuluvat maan kehityshankkeet ja investoinnit.

Kehitys- ja investointiministeriö on perustettu vuonna 2019. Ministeriötä johtaa kehitys- ja investointiministeri Ádonis Georgiádis (vuonna 2019, Mitsotákisin hallitus).

## Ministerit

Ministeriön johdossa ovat toimineet:

## Lähteet

## Aiheesta muualla

* Υπουργείο Ανάπτυξης και Επενδύσεων. Kreikan kehitys- ja investointiministeriön verkkosivut.
Kreikan infrastruktuuri- ja liikenneministeriö

**Kreikan infrastruktuuri- ja liikenneministeriö** () on Kreikan ministeriö, jonka alaan kuuluu maan liikenne- ja muun infrastruktuurin kehittäminen.

Infrastruktuuri- ja liikenneministeriö on perustettu Liikenne- ja viestintäministeriön nimellä vuonna 1974. Nykyisellä nimellä se on toiminut vuodesta 2016. Ministeriötä johtaa infrastruktuuri- ja liikenneministeri Kóstas Ach. Karamanlís (vuonna 2019, Mitsotákisin hallitus).

## Historia

Infrastruktuuri- ja liikenneministeriön tehtäviä ovat hoitaneet seuraavat ministeriöt:

* **Liikenne- ja viestintäministeriö** (Υπουργείο Μεταφορών και Επικοινωνιών, *Ypourgeío Metaforón kai Epikoinonión*) (1974–1976)
* **Liikenneministeriö** (Υπουργείο Συγκοινωνιών, *Ypourgeío Sygkoinonión*) (1976–1985)
* **Liikenne- ja viestintäministeriö** (Υπουργείο Μεταφορών και Επικοινωνιών, *Ypourgeío Metaforón kai Epikoinonión*) (1985–2009)
* **Infrastruktuuri-, liikenne- ja verkkoministeriö** (Υπουργείο Υποδομών, Μεταφορών και Δικτύων, *Ypourgeío Ypodomón, Metaforón kai Diktýon*) (2009–2012)
* Kehitys-, kilpailukyky-, infrastruktuuri-, liikenne- ja verkkoministeriö (Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων, *Ypourgeío Anáptyxis, Antagonistikótitas, Ypodomón, Metaforón kai Diktýon*) (2012–2013)
* **Infrastruktuuri-, liikenne- ja verkkoministeriö** (Υπουργείο Υποδομών, Μεταφορών και Δικτύων, *Ypourgeío Ypodomón, Metaforón kai Diktýon*) (2013–2015)
* Talous-, infrastruktuuri-, merenkulku- ja turismiministeriö (Υπουργείο Οικονομίας, Υποδομών, Ναυτιλίας και Τουρισμού, *Ypourgeío Oikonomías, Ypodomón, Naftilías kai Tourismoú*) (2015)
* **Infrastruktuuri-, liikenne- ja verkkoministeriö** (Υπουργείο Υποδομών, Μεταφορών και Δικτύων, *Ypourgeío Ypodomón, Metaforón kai Diktýon*) (2015)
* **Infrastruktuuri- ja liikenneministeriö** (Υπουργείο Υποδομών και Μεταφορών, *Ypourgeío Ypodomón kai Metaforón*) (2016)

## Infrastruktuuri- ja liikenneministerit

Infrastruktuuri- ja liikenneasioista vastaavina ministereinä ovat (Kreikan kolmannen tasavallan aikana eli vuodesta 1974) toimineet:

## Lähteet

## Aiheesta muualla

* Υπουργείο Υποδομών και Μεταφορών . Kreikan infrastruktuuri- ja liikenneministeriön verkkosivut.
Kreikan merenkulku- ja saaristoministeriö

**Kreikan merenkulku- ja saaristoministeriö** () on Kreikan ministeriö, jonka alaan kuuluvat merenkulku, joka on Kreikalle taloudellisesti merkittävimpiä aloja, sekä Kreikan saariston kehittäminen. Ministeriön alaisuudessa toimii myös Kreikan rannikkovartiosto. 

Merenkulku- ja saaristoministeriö on perustettu nykyisellään vuonna 2015. Ministeriötä johtaa merenkulku- ja saaristoministeri Giánnis Plakiotákis (vuonna 2019, Mitsotákisin hallitus).

## Historia

Merenkulku- ja saaristoministeriön tehtävää ovat hoitaneet seuraavat ministeriöt:

* Merenkulku-, liikenne- ja viestintäministeriö (Υπουργείο Ναυτιλίας, Μεταφορών και Επικοινωνιών, *Ypourgeío Naftilías, Metaforón kai Epikoinonión*) (1971–1973)
* Kauppamerenkulkuministeriö (Υπουργείο Εμπορικής Ναυτιλίας, *Ypourgeío Emporikís Naftilías*) (1973–2007)
* Kauppamerenkulun, Egeanmeren ja saariston ministeriö (Υπουργείο Εμπορικής Ναυτιλίας, Αιγαίου και Νησιωτικής Πολιτικής, *Ypourgeío Emporikís Naftilías, Aigaíou kai Nisiotikís Politikís*) (2007–2009)
* Talous-, kilpailukyky- ja merenkulkuministeriö (Υπουργείο Οικονομίας, Ανταγωνιστικότητας και Ναυτιλίας, *Ypourgeío Oikonomías, Antagonistikótitas kai Naftilías*) (2009–2010)
* Meriasiain-, saaristo- ja kalastusministeriö (Υπουργείο Θαλάσσιων Υποθέσεων, Νήσων και Αλιείας, *Ypourgeío Thalássion Ypothéseon, Níson kai Alieías*) (2010–2011)
* Kehitys-, kilpailukyky- ja merenkulkuministeriö (Υπουργείο Ανάπτυξης, Ανταγωνιστικότητας και Ναυτιλίας, *Ypourgeío Anáptyxis, Antagonistikótitas kai Naftilías*) (2011–2012)
* Merenkulkuministeriö (Υπουργείο Ναυτιλίας, *Ypourgeío Naftilías*) (2012)
* Merenkulun ja Egeanmeren ministeriö (Υπουργείο Ναυτιλίας και Αιγαίου, *Ypourgeío Naftilías kai Aigaíou*) (2012–2015)
* Talous-, infrastruktuuri-, merenkulku- ja turismiministeriö (Υπουργείο Οικονομίας, Υποδομών, Ναυτιλίας και Τουρισμού, *Ypourgeío Oikonomías, Ypodomón, Naftilías kai Tourismoú*) (1/2015–9/2015)
* **Merenkulku- ja saaristoministeriö** (Υπουργείο Ναυτιλίας και Νησιωτικής Πολιτικής, *Ypourgeío Naftilías kai Nisiotikís Politikís*) (2015–)

## Merenkulku- ja saaristoministerit

Merenkulku- ja saaristoministereinä ovat toimineet ministeriön olemassaolon aikana:

## Lähteet

## Aiheesta muualla

* Υπουργείο Ναυτιλίας και Νησιωτικής Πολιτικής . Kreikan merenkulku- ja saaristoministeriön verkkosivut.
Mamby Sidibé

**Mamby Sidibé** (1891 Niamefero, Kitan piiri – 1977) oli malilainen opettaja ja kirjailija.

Sidibé kävi päällikköjen poikien koulun Kayesissa ja William Ponty -koulun Senegalissa. Hän työskenteli opettajana muun muassa Ouagadougoussa ja Bamakossa sekä rehtorina Niafunkéssa ja Bandiagarassa. Sidibé harrasti kansanperinnettä ja teatteria ja perusti vuonna 1937 Ranskan Sudanin ensimmäisen kansalaisjärjestön Association des lettrés du Soudanin, joka sai sittemmin nimen Foyer du Soudan. Poliittiseen toimintaan osallistuneen yhdistyksen jäseniä olivat myös Mamadou Konaté ja Modibo Keïta.

Toisen maailmansodan jälkeen Sidibé työskenteli Ranskan Länsi-Afrikan tutkimuslaitoksissa ja toimi Rassemblement démocratique africain -puolueen Nigerin järjestön johtajana. Hän jätti sittemmin aktiivipolitiikan ja toimi asiantuntijana kulttuurin, kansatieteen ja historian alalla. Sidibén kaksiosainen kansanperinneteos *Contes populaires du Mali* ilmestyi Pariisissa vuonna 1982.

## Lähteet
Kreikan oikeusministeriö

**Kreikan oikeusministeriö** () on Kreikan ministeriö, jonka alaan kuuluu oikeusasioiden hallinto. 

Oikeusministeriön edeltäjä on perustettu vuonna 1821. Nykyisellä nimellään ministeriö on toiminut vuosina 1833–2009 ja jälleen vuodesta 2019. Ministeriötä johtaa oikeusministeri Kóstas Tsiáras (vuonna 2019, Mitsotákisin hallitus).

## Historia

Ministeriö on toiminut aikaisemmin seuraavilla nimillä:

* **Oikeusasioiden ministeriö** (Μινιστέριον του Δικαίου, *Ministérion tou Dikaíou*) (1821–1827)
* **Oikeusasioiden valtiosihteeristö** (Γραμματεία της Επικράτειας επί της Δικαιοσύνης, *Grammateía tis Epikráteias epí tis Dikaiosýnis*) (1827–1833)
* **Oikeusministeriö** (Υπουργείο Δικαιοσύνης, *Ypourgeío Dikaiosýnis*) (1833–2009)
* **Oikeus-, avoimuus- ja ihmisoikeusministeriö** (Υπουργείο Δικαιοσύνης, Διαφάνειας και Ανθρωπίνων Δικαιωμάτων, *Ypourgeío Dikaiosýnis, Diafáneias kai Anthropínon Dikaiomáton*) (2009–2019)
* **Oikeusministeriö** (Υπουργείο Δικαιοσύνης, *Ypourgeío Dikaiosýnis*) (2019–)

## Ministerit

Ministeriön johdossa ovat (Kreikan kolmannen tasavallan aikana eli vuodesta 1974) toimineet:

## Lähteet

## Aiheesta muualla

* Υπουργείο Δικαιοσύνης. Kreikan oikeusministeriön verkkosivut.
Kreikan opetus- ja uskontoasiainministeriö

**Kreikan opetus- ja uskontoasiainministeriö** () on Kreikan ministeriö, jonka alaan kuuluvat opetus- ja sivistystoimi sekä uskonnolliset asiat, kuten valtion ja kirkon suhteet. 

Opetus- ja uskontoasiainministeriön edeltäjä on perustettu vuonna 1833. Nykyisellään se on toiminut vuodesta 2019. Ministeriötä johtaa opetus- ja uskontoasiainministeri Níki Keraméos (vuonna 2019, Mitsotákisin hallitus).

## Historia

Opetus- ja uskontoasiainministeriön tehtävää ovat hoitaneet seuraavat ministeriöt:

* Kirkkoasiain ja julkisen koulutuksen ministeriö (Υπουργείο Εκκλησιαστικών και Δημοσίας Εκπαιδεύσεως, *Ypourgeío Ekklisiastikón kai Dimosías Ekpaideýseos*) (1833–1926)
* Uskontoasiain- ja opetusministeriö (Υπουργείο Θρησκευμάτων και Παιδείας, *Ypourgeío Thriskevmáton kai Paideías*) (1926–1949)
* Uskontoasiain ja kansallisen opetuksen ministeriö (Υπουργείο Θρησκευμάτων και Εθνικής Παιδείας, *Ypourgeío Thriskevmáton kai Ethnikís Paideías*) (1949–1955)
* Kansallisen opetuksen ja uskontoasiain ministeriö (Υπουργείο Εθνικής Παιδείας και Θρησκευμάτων, *Ypourgeío Ethnikís Paideías kai Thriskevmáton*) (1955–2009)
* Opetus-, elinikäisen oppimisen ja uskontoasiainministeriö (Υπουργείο Παιδείας, Δια Βίου Μάθησης και Θρησκευμάτων, *Ypourgeío Paideías, Dia Víou Máthisis kai Thriskevmáton*) (2009–2012)
* Opetus-, uskontoasiain-, kulttuuri- ja urheiluministeriö (Υπουργείο Παιδείας και Θρησκευμάτων, Πολιτισμού και Αθλητισμού, *Ypourgeío Paideías kai Thriskevmáton, Politismoú kai Athlitismoú*) (2012–2013)
* **Opetus- ja uskontoasiainministeriö** (Υπουργείο Παιδείας και Θρησκευμάτων, *Ypourgeío Paideías kai Thriskevmáton*) (2013–2015)
* Kulttuuri-, opetus- ja uskontoasiainministeriö (Υπουργείο Πολιτισμού, Παιδείας και Θρησκευμάτων, *Ypourgeío Politismoú, Paideías kai Thriskevmáton*) (2015)
* Opetus-, tutkimus- ja uskontoasiainministeriö (Υπουργείο Παιδείας, Έρευνας και Θρησκευμάτων, *Ypourgeío Paideías, Érevnas kai Thriskevmáton*) (2015–2019)
* **Opetus- ja uskontoasiainministeriö** (Υπουργείο Παιδείας και Θρησκευμάτων, *Ypourgeío Paideías kai Thriskevmáton*) (2019–)

## Opetus- ja uskontoasiainministerit

Opetus- ja uskontoasiainministereinä ovat toimineet ministeriön olemassaolon aikana:

## Lähteet

## Aiheesta muualla

* Υπουργείο Παιδείας και Θρησκευμάτων. Kreikan opetus- ja uskontoasiainministeriön verkkosivut.
Kreikan puolustusministeriö

**Kreikan puolustusministeriö** (, ”Kansallisen puolustuksen ministeriö”) on Kreikan ministeriö, jonka alaan kuuluu Kreikan puolustushallinto, ja sen alaisuudessa toimivat Kreikan asevoimat.

Puolustusministeriö on perustettu vuonna 1950. Se yhdisti tuolloin aiemmat kolme puolustusasiain ministeriötä, sota-asiainministeriön, laivastoministeriön ja ilmavoimaministeriön. Ministeriötä johtaa puolustusministeri Níkos Panagiotópoulos (vuonna 2019, Mitsotákisin hallitus).

## Organisaatio

Puolustusministeriön organisaatio on (vuonna 2019):

**Siviilijohto**

* Puolustusministeri (Υπουργός Εθνικής Άμυνας, ΥΕΘΑ, *Ypourgós Ethnikís Ámynas, YEThA*)
* Puolustusasiain varaministeri (Αναπληρωτής Υπουργός Εθνικής Άμυνας, ΑΝΥΕΘΑ *Anaplirotís Ypourgós Ethnikís Ámynas, ANYEThA*)
* Puolustusasiain apulaisministeri (Υφυπουργός Εθνικής Άμυνας, ΥΦΕΘΑ, *Yfypourgós Ethnikís Ámynas, YFEThA*)

**Neuvoa-antavat elimet**

* Puolustusneuvosto (Συμβούλιο Άμυνας, ΣΑΜ, *Symvoúlio Ámynas, SAM*)
* Yleisesikuntapäälliköiden neuvosto (Συμβούλιο Αρχηγών Γενικών Επιτελείων, ΣΑΓΕ, *Symvoúlio Archigón Genikón Epiteleíon, SAGE*)
* Puolustusesikunnan päällikkö (Αρχηγός Γενικού Επιτελείου Εθνικής Άμυνας, Α/ΓΕΕΘΑ, *Archigós Genikoú Epiteleíou Ethnikís Ámynas, A/GEEThA*)
* Asevoimien puolustushaarojen ylimmät neuvostot (Ανώτατα Συμβούλια των Κλάδων των Εvόπλων Δυνάμεων, ΑΣΣ–ΑΝΣ–ΑΑΣ, *Anótata Symvoúlia ton Kládon ton Evóplon Dynámeon, ASS–ANS–AAS*)
* Asevoimien puolustushaarojen yleisesikuntien päälliköt (Αρχηγοί των Γενικών Επιτελείων των τριών Κλάδων, Α/ΓΕΣ–Α/ΓΕΝ–Α/ΓΕΑ, *Archigoí ton Genikón Epiteleíon ton trión Kládon, A/GES–A/GEN–A/GEA*)

**Johtokunnat**

* Taloudellisen suunnittelun ja tuen johtokunta (Γενική Διεύθυνση Οικονομικού Σχεδιασμού και Υποστήριξης, ΓΔΟΣΥ, *Genikí Diéfthynsi Oikonomikoú Schediasmoú kai Ypostírixis, GDOSY*)
* Puolustusvälineiden ja investointien johtokunta (Γενική Διεύθυνση Αμυντικών Εξοπλισμών και Επενδύσεων, ΓΔΑΕΕ, *Genikí Diéfthynsi Amyntikón Exoplismón kai Ependýseon, GDAEE*)
* Kansallisen puolustuspolitiikan ja kansainvälisten suhteiden johtokunta (Γενική Διεύθυνση Πολιτικής Εθνικής Άμυνας και Διεθνών Σχέσεων, ΓΔΠΕΑΔΣ, *Genikí Diéfthynsi Politikís Ethnikís Ámynas kai Diethnón Schéseon, GDPEADS*)

**Muut osastot**

* Tiedotusosasto (Διεύθυνση Ενημέρωσης, *Diéfthynsi Enimérosis*)
* Sotainvalidien ja sodan uhrien avustusrahasto (Ταμείο Αρωγής Αναπήρων και Θυμάτων Πολέμου, *Tameío Arogís Anapíron kai Thymáton Polémou*)
* Yhdistetty hallintosektori (Ενιαίος Διοικητικός Τομέας, ΕΔΤ, *Eniaíos Dioikitikós Toméas, EDT*)

## Puolustusministerit

Puolustusministereinä ovat (Kreikan kolmannen tasavallan aikana eli vuodesta 1974) toimineet:

## Lähteet

## Aiheesta muualla

* Υπουργείο Εθνικής Άμυνας . Kreikan puolustusministeriön verkkosivut.
Seksiviestittely

**Seksiviestittely** (mediassa on käytetty myös nimityksiä **sekstailu**, **sekstittely**, **sekstaaminen**  tai **sexting**) on seksiviestien eli sisällöltään tai sävyltään seksuaalisten teksti- tai kuvaviestien lähettelyä esimerkiksi tekstiviestinä, WhatsAppissa, Snapchatissa tai sähköpostilla. Seksiviestittely voi olla kummankin osapuolen hyväksymää, tai se voi olla vastaanottajan suostumukseen perustumatonta.

Australialaisessa tutkimuksessa vuodelta 2019 nuorista aikuisista seksiviestejä kertoi lähettäneensä ja/tai vastaanottaneensa noin puolet. Teini-ikäisistä seksiviestejä kertoi lähettäneensä 12 prosenttia. Seksiviestittely on tutkijoiden mukaan yleistynyt ja normalisoitunut 2010-luvulla huomattavasti etenkin teini-ikäisten keskuudessa. Britanniassa teini-ikäiset ovat kertoneet pitävänsä seksiviestien lähettelyä flirttailuna tai käyttävät niitä selvittämään, kannattaako heidän seurustella tekstiviestikumppaninsa kanssa. Kun on ollut kyse alaikäisistä koululaisista, toiminta on toisinaan aiheuttanut myös huolestumista sekä yhteydenottoja lastensuojelujärjestöihin.

Eräs seksiviestien muoto ovat miesten naisille lähettelemät peniskuvat. Useimmiten vastaanottaja saa kuvan pyytämättä. Asiantuntijat ovat esittäneet toiminnolle useita syitä, kuten miesten pyrkimyksen kiihottaa, saada ihailua, hyväksyntää tai jännitystä, tai loukata naista. Seksiviestien lähettäminen ilman vastaanottajan suostumusta on digitaalista väkivaltaa.

Australialaisen Deakinin yliopiston tutkijoiden mukaan ei-toivottujen seksiviestien vastaanottaminen tai pakon alaisena seksiviestittely on yhteydessä tiettyihin ongelmiin, kuten masennuksen, ahdistuksen tai stressin oireisiin sekä huonompaan itsetuntoon.

## Lähteet

## Aiheesta muualla
Kreikan maaseudun kehitys- ja elintarvikeministeriö

**Kreikan maaseudun kehitys- ja elintarvikeministeriö** () on Kreikan ministeriö, jonka alaan kuuluvat maaseudun ja maatalouden kehittäminen, ruoantuotanto sekä elintarvikehuolto.

Maaseudun kehitys- ja elintarvikeministeriö on perustettu vuonna 1910 ja se on toiminut nykyisellä nimellä vuodesta 2015. Ministeriötä johtaa maaseudun kehitys- ja elintarvikeministeri Spílios Livanós (vuonna 2021, Mitsotákisin hallitus).

## Historia

Ministeriön tehtäviä ovat hoitaneet seuraavat ministeriöt:

* Maatalous-, kauppa- ja teollisuusministeriö (Υπουργείο Γεωργίας, Εμπορίου και Βιομηχανίας, *Ypourgeío Georgías, Emporíou kai Viomichanías*) (1910–1911)
* Kansantalousministeriö (Υπουργείο Εθνικής Οικονομίας, *Ypourgeío Ethnikís Oikonomías*) (1911–1917)
* Maatalous- ja julkisen omaisuuden ministeriö (Υπουργείο Γεωργίας και Δημοσίων Κτημάτων, *Ypourgeío Georgías kai Dimosíon Ktimáton*) (1917–1917)
* Maatalousministeriö (Υπουργείο Γεωργίας, *Ypourgeío Georgías*) (1917–2004)
* **Maaseudun kehittämis- ja elintarvikeministeriö** (Υπουργείο Αγροτικής Ανάπτυξης και Τροφίμων, *Ypourgeío Agrotikís Anáptyxis kai Trofímon*) (2004–2015)
* Tuottavan jälleenrakennuksen sekä ympäristö- ja energiaministeriö (Υπουργείο Παραγωγικής Ανασυγκρότησης, Περιβάλλοντος και Ενέργειας, *Ypourgeío Paragogikís Anasygkrótisis, Perivállontos kai Enérgeias*) (2015)
* **Maaseudun kehitys- ja elintarvikeministeriö** (Υπουργείο Αγροτικής Ανάπτυξης και Τροφίμων, *Ypourgeío Agrotikís Anáptyxis kai Trofímon*) (2015–) 

## Ministerit

Ministeriön johdossa ovat vuodesta 2004 toimineet:

## Lähteet

## Aiheesta muualla

* Υπουργείο Αγροτικής Ανάπτυξης και Τροφίμων . Kreikan maaseudun kehitys- ja elintarvikeministeriön verkkosivut.
Kreikan kulttuuri- ja urheiluministeriö

**Kreikan kulttuuri- ja urheiluministeriö** () on Kreikan ministeriö, jonka alaan kuuluvat kulttuuriin ja urheiluun liittyvien asioiden kehittäminen ja hallinnointi.

Kulttuuri- ja urheiluministeriö on toiminut nykyisellään vuodesta 2015. Ministeriötä johtaa kulttuuri- ja urheiluministeri Lína Mendóni (vuonna 2019, Mitsotákisin hallitus).

## Historia

Kulttuuri- ja urheiluministeriön tehtävää ovat hoitaneet seuraavat ministeriöt:

* Kulttuuri- ja tiedeministeriö (Υπουργείο Πολιτισμού και Επιστημών, *Ypourgeío Politismoú kai Epistimón*) (1971–1985)
* Kulttuuriministeriö (Υπουργείο Πολιτισμού, *Ypourgeío Politismoú*) (1985–2009)
* Kulttuuri- ja turismiministeriö (Υπουργείο Πολιτισμού και Τουρισμού, *Ypourgeío Politismoú kai Tourismoú*) (2009–2012)
* Opetus-, uskontoasiain-, kulttuuri- ja urheiluministeriö (Υπουργείο Παιδείας και Θρησκευμάτων, Πολιτισμού και Αθλητισμού, *Ypourgeío Paideías kai Thriskevmáton, Politismoú kai Athlitismoú*) (2012–2013)
* **Kulttuuri- ja urheiluministeriö** (Υπουργείο Πολιτισμού και Αθλητισμού, *Ypourgeío Politismoú kai Athlitismoú*) (2013–2015)
* Kulttuuri-, opetus- ja uskontoasiainministeriö (Υπουργείο Πολιτισμού, Παιδείας και Θρησκευμάτων, *Ypourgeío Politismoú, Paideías kai Thriskevmáton*) (2015)
* **Kulttuuri- ja urheiluministeriö** (Υπουργείο Πολιτισμού και Αθλητισμού, *Ypourgeío Politismoú kai Athlitismoú*) (2015–)

## Kulttuuri- ja urheiluministerit

Kulttuuri- ja urheiluministereinä ovat toimineet ministeriön olemassaolon aikana:

## Lähteet

## Aiheesta muualla

* Υπουργείο Πολιτισμού και Αθλητισμού. Kreikan kulttuuri- ja urheiluministeriön verkkosivut.
Mongolia kesäolympialaisissa 2020

**[[Mongolia]]** osallistunee **[[Kesäolympialaiset 2020|Tokion kesäolympialaisiin 2020]]**. Mongolialaisurheilijat ovat saavuttaneet 2 paikkaa 1 lajissa (tilanne 4. syyskuuta 2019). 

## Mitalistit
*Ei mitalisteja*

## Joukkue

### Ammunta

Mongolia on saavuttanut vähintään kaksi paikkaa ammunnassa, kunhan mongolialaisurheilijat saavat riittävän pistemäärän 31. toukokuuta 2020 mennessä.

## Lähteet
Kreikan turismiministeriö

**Kreikan turismiministeriö** () on Kreikan ministeriö, jonka alaan kuuluu turismi, joka on Kreikan tärkeimpiä tulonlähteitä.

Turismiministeriö on perustettu ensimmäisen kerran vuonna 1989 ja se on toiminut nykyisellä nimellä jälleen vuodesta 2016. Ministeriötä johtaa turismiministeri Cháris Theocháris (vuonna 2019, Mitsotákisin hallitus).

## Historia

Turismiministeriön tehtävää ovat hoitaneet seuraavat ministeriöt:

* **Turismiministeriö** (Υπουργείο Τουρισμού, *Ypourgeío Tourismoú*) (1989–1991, 1993–1996, 2004)
* Turisminkehittämisministeriö (Υπουργείο Τουριστικής Ανάπτυξης, *Ypourgeío Touristikís Anáptyxis*) (2004–2009)
* Kulttuuri- ja turismiministeriö (Υπουργείο Πολιτισμού και Τουρισμού, *Ypourgeío Politismoú kai Tourismoú*) (2009–2012)
* **Turismiministeriö** (Υπουργείο Τουρισμού, *Ypourgeío Tourismoú*) (2012–2015)
* Talous-, infrastruktuuri-, merenkulku- ja turismiministeriö (Υπουργείο Οικονομίας, Υποδομών, Ναυτιλίας και Τουρισμού, *Ypourgeío Oikonomías, Ypodomón, Naftilías kai Tourismoú*) (1/2015–9/2015)
* Talous-, kehittämis- ja turismiministeriö (Υπουργείο Οικονομίας, Ανάπτυξης και Τουρισμού, *Ypourgeío Oikonomías, Anáptyxis kai Tourismoú*) (2015–2016)
* **Turismiministeriö** (Υπουργείο Τουρισμού, *Ypourgeío Tourismoú*) (2016–)

## Turismiministerit

Turismiministereinä ovat toimineet ministeriön olemassaolon aikana:

## Lähteet

## Aiheesta muualla

* Υπουργείο Τουρισμού. Kreikan turismiministeriön verkkosivut.
Kreikan työ- ja sosiaaliministeriö

**Kreikan työ- ja sosiaaliministeriö** () on Kreikan ministeriö, jonka alaan kuuluvat työvoima- ja sosiaaliasiat.

Työ- ja sosiaaliministeriö on perustettu vuonna 2019. Ministeriötä johtaa työ- ja sosiaaliministeri Kostís Chatzidákis (vuonna 2021, Mitsotákisin hallitus).

## Ministerit

Ministeriön johdossa ovat toimineet:

## Lähteet

## Aiheesta muualla

* Υπουργείο Εργασίας και Κοινωνικών Υποθέσεων. Kreikan työ- ja sosiaaliministeriön verkkosivut.
Kreikan ulkoministeriö

**Kreikan ulkoministeriö** () on Kreikan ministeriö, jonka alaan kuuluvat Kreikan ulkosuhteet ja ulkoasiainhallinto.

Ulkoministeriö on perustettu vuonna 1822. Ministeriötä johtaa ulkoministeri Níkos Déndias (vuonna 2019, Mitsotákisin hallitus).

## Ulkoministerit

Kreikan ulkoministereinä ovat (Kreikan kolmannen tasavallan aikana eli vuodesta 1974) toimineet:

## Lähteet

## Aiheesta muualla

* Υπουργείο Εξωτερικών . Kreikan ulkoministeriön verkkosivut.
Kreikan valtiovarainministeriö

**Kreikan valtiovarainministeriö** () on Kreikan ministeriö, jonka tehtäviin kuuluu valtiontaloudesta huolehtiminen.

Ministeriötä johtaa valtiovarainministeri Chrístos Staïkoúras (vuonna 2019, Mitsotákisin hallitus).

## Historia

Ministeriö on toiminut seuraavilla nimillä:

* **Valtiovarainministeriö** (Υπουργείο Οικονομικών, *Ypourgeío Oikonomikón*) (–1950)
* Koordinointi- ja valtiovarainministeriö (Υπουργείο Συντονισμού και Οικονομικών, *Ypourgeío Syntonismoú kai Oikonomikón*) (1950)
* Valtiovarain- ja koordinointiministeriö (Υπουργείο Οικονομικών και Συντονισμού, *Ypourgeío Oikonomikón kai Syntonismoú*) (1950)
* **Valtiovarainministeriö** (Υπουργείο Οικονομικών, *Ypourgeío Oikonomikón*) (1950–2002)
* Talous- ja valtiovarainministeriö (Υπουργείο Οικονομίας και Οικονομικών, *Ypourgeío Oikonomías kai Oikonomikón*) (2002–2009)
* **Valtiovarainministeriö** (Υπουργείο Οικονομικών, *Ypourgeío Oikonomikón*) (2009–)

## Valtiovarainministerit

Kreikan valtiovarainministerinä ovat nykyisen ministeriön (vuodesta 2009) aikana toimineet:

## Lähteet

## Aiheesta muualla

* Υπουργείο Οικονομικών. Kreikan valtiovarainministeriön verkkosivut.
Kreikan ympäristö- ja energiaministeriö

**Kreikan ympäristö- ja energiaministeriö** () on Kreikan ministeriö, jonka alaan kuuluu ympäristöön ja energiantuotantoon liittyvien asioiden hallinto.

Ympäristö- ja energiaministeriö on toiminut nykyisellä nimellään vuodesta 2015, ja lähes nykyisenkaltaisena vuodesta 2009. Ministeriötä johtaa ympäristö- ja energiaministeri Kóstas Skrékas (vuonna 2021, Mitsotákisin hallitus).

## Historia

Ympäristö- ja energiaministeriön tehtävää ovat hoitaneet seuraavat ministeriöt:

* Aluesuunnittelu-, asunto- ja ympäristöministeriö (Υπουργείο Χωροταξίας, Οικισμού και Περιβάλλοντος, *Ypourgeío Chorotaxías, Oikismoú kai Perivállontos*) (1980–1985)
* Ympäristö-, aluesuunnittelu- ja julkisten töiden ministeriö (Υπουργείο Περιβάλλοντος, Χωροταξίας και Δημοσίων Έργων, ΥΠΕΧΩΔΕ, *Ypourgeío Perivállontos, Chorotaxías kai Dimosíon Érgon, YPEChODE*) (1985–2009)
* **Ympäristö-, energia- ja ilmastonmuutosministeriö** (Υπουργείο Περιβάλλοντος, Ενέργειας και Κλιματικής Αλλαγής, ΥΠΕΚΑ, *Ypourgeío Perivállontos, Enérgeias kai Klimatikís Allagís, YPEKA*) (2009–2015)
* **Tuottavan jälleenrakentamisen sekä ympäristö- ja energiaministeriö** (Υπουργείο Παραγωγικής Ανασυγκρότησης, Περιβάλλοντος και Ενέργειας, ΥΠΠΑΠΕ, *Ypourgeío Paragogikís Anasygkrótisis, Perivállontos kai Enérgeias, YPPAPE*) (2015)
* **Ympäristö- ja energiaministeriö** (Υπουργείο Περιβάλλοντος και Ενέργειας, ΥΠΕΝ, *Ypourgeío Perivállontos kai Enérgeias, YPEN*) (2015–)

## Ympäristö- ja energiaministerit

Ympäristö- ja energia-asioista vastaavina ministereinä ovat vuodesta 2009 toimineet:

## Lähteet

## Aiheesta muualla

* Υπουργείο Περιβάλλοντος και Ενέργειας. Kreikan ympäristö- ja energiaministeriön verkkosivut.
Kreikan terveysministeriö

**Kreikan terveysministeriö** () on Kreikan ministeriö, jonka alaan kuuluu terveysasioiden hallinto.

Terveysministeriö on perustettu vuonna 1974 ja se on toiminut nykyisellä nimellä vuodesta 2015. Ministeriötä johtaa terveysministeri Vasílis Kikílias (vuonna 2019, Mitsotákisin hallitus).

## Historia

Ministeriö on toiminut aikaisemmin seuraavilla nimillä:

* **Sosiaalipalveluministeriö** (Υπουργείο Κοινωνικών Υπηρεσιών, *Ypourgeío Koinonikón Ypiresión*) (1974–1982)
* **Terveys- ja hyvinvointiministeriö** (Υπουργείο Υγείας και Πρόνοιας, *Ypourgeío Ygeías kai Prónoias*) (1982–1985)
* **Terveys-, hyvinvointi - ja sosiaaliturvaministeriö** (Υπουργείο Υγείας, Πρόνοιας και Κοινωνικών Ασφαλίσεων, *Ypourgeío Ygeías, Prónoias kai Koinonikón Asfalíseon*) (1985–1995)
* **Terveys- ja hyvinvointiministeriö** (Υπουργείο Υγείας και Πρόνοιας, *Ypourgeío Ygeías kai Prónoias*) (1995–2004)
* **Terveys- ja sosiaalisen yhteisvastuun ministeriö** (Υπουργείο Υγείας και Κοινωνικής Αλληλεγγύης, *Ypourgeío Ygeías kai Koinonikís Allilengýis*) (2004–2012)
* **Terveysministeriö** (Υπουργείο Υγείας, *Ypourgeío Ygeías*) (2012–2015)
* **Terveys-, sosiaaliturva- ja sosiaalisen yhteisvastuun ministeriö** (Υπουργείο Υγείας, Κοινωνικής Ασφάλισης και Κοινωνικής Αλληλεγγύης, *Ypourgeío Ygeías , Koinonikís Asfálisis kai Koinonikís Allilengýis*) (2015)
* **Terveysministeriö** (Υπουργείο Υγείας, *Ypourgeío Ygeías*) (2015–)

## Ministerit

Terveysministereinä ovat toimineet:

## Lähteet

## Aiheesta muualla

* Υπουργείο Υγείας. Kreikan terveysministeriön verkkosivut.
Kreikan sisäministeriö

**Kreikan sisäministeriö** () on Kreikan ministeriö, jonka alaan kuuluvat muun muassa aluehallintoon liittyvät asiat sekä vaalien järjestäminen.

Sisäministeriö on toiminut useilla eri nimillä, nykyisellä nimellään jälleen vuodesta 2016. Ministeriötä johtaa sisäministeri Mákis Vorídis (vuonna 2021, Mitsotákisin hallitus).

## Historia

Sisäministeriö on toiminut seuraavilla nimillä:

* **Sisäministeriö** (Υπουργείο Εσωτερικών, *Ypourgeío Esoterikón*) (–1985)
* **Sisäasiain- ja yleisen järjestyksen ministeriö** (Υπουργείο Εσωτερικών και Δημόσιας Τάξης, *Ypourgeío Esoterikón kai Dimósias Táxis*) (1985–1986)
* **Sisäministeriö** (Υπουργείο Εσωτερικών, *Ypourgeío Esoterikón*) (1986–1995)
* **Sisäasiain-, julkisen hallinnon ja hajauttamisen ministeriö** (Υπουργείο Εσωτερικών, Δημόσιας Διοίκησης και Αποκέντρωσης, *Ypourgeío Esoterikón, Dimósias Dioíkisis kai Apokéntrosis*) (1995–2007)
* **Sisäministeriö** (Υπουργείο Εσωτερικών, *Ypourgeío Esoterikón*) (2007–2009)
* **Sisäasiain-, hajauttamisen ja e-hallinnon ministeriö** (Υπουργείο Εσωτερικών, Αποκέντρωσης και Ηλεκτρονικής Διακυβέρνησης, *Ypourgeío Esoterikón, Apokéntrosis kai Ilektronikís Diakyvérnisis*) (2009–2011)
* **Sisäministeriö** (Υπουργείο Εσωτερικών, *Ypourgeío Esoterikón*) (2011–2015)
* **Sisä- ja hallintouudistusministeriö** (Υπουργείο Εσωτερικών και Διοικητικής Ανασυγκρότησης, *Ypourgeío Esoterikón kai Dioikitikís Anasygkrótisis*) (2015–2016)
* **Sisäministeriö** (Υπουργείο Εσωτερικών, *Ypourgeío Esoterikón*) (2016–)

## Sisäministerit

Sisäministereinä ovat (Kreikan kolmannen tasavallan aikana eli vuodesta 1974) toimineet:

## Lähteet

## Aiheesta muualla

* Υπουργείο Εσωτερικών . Kreikan sisäministeriön verkkosivut.
Chinatown (Los Angeles)

**Chinatown** on Los Angelesin kiinalainen kaupunginosa. Vuoden 2010 väestönlaskennassa kaupunginosassa asui 20&nbsp;913 asukasta.

## Arkkitehtuuri ja katukuva
Chinatownin monet rakennukset ovat kiinalaistyylisiä ja kaduilla roikkuu usein kiinalaisia lyhtyjä. Myös pieniä temppeliä jäljitteleviä rakennuksia löytyy.

Monissa kadulla olevissa penkeissä ja talojen seinissä on kiinalaistyylistä kuviointia. Katukylteissä Chinatownissa lukee teksti englannin lisäksi myös kiinaksi.

Chinatownin kävelykatualueella North Broadwayn, Gin Ling Wayn ja Sun Mun Wayn risteämiskohdassa sijaitsee keskusaukio Chinatown Central Plaza.

Kaupat ovat yleisesti auki klo 10.00 -18.00.

## Nähtävyydet
* Thien Hau -temppeli
* Sun Yat-sen -patsas
* Chinatown Central Plaza -Chinatownin keskusaukio

Chinatownissa on paljon ravintoloita, kauppoja ja taidegallerioita.

## Liikenneyhteydet
Lähellä Chinatownin keskusaukiota West College Streetillä on Los Angelesin metron kultaisen linjan asema.

## Historia
Kaupungissa on ollut kiinalaisia jo vuodesta 1852 ja pysyvästi he muuttivat alueelle 1857. Ensimmäinen pysyvä kiinalaiskortteli syntyi 1870 mennessä. Monet sen ensimmäisistä asukkaista olivat vaatteiden pyykkäreitä, viljelijöitä, teiden rakentajia ja karjatalouden ammattilaisia. Rasismista huolimatta kiinalaiset immigrantit pystyivät pitämään johtavan markkina-aseman vaatteiden pesussa ja maataloudessa. Syrjintä esti heiltä kansalaisuuden ja maan omistamisen, josta koitui heille ongelmia  

Vanhaa chinatownia yleisesti vältettiin, sillä Los Angelesin korruptoituneen johdon myötä sinne oli pesiytynyt uhkapelipaikkoja ja oopiumluolia. Talot olivat huonossa kunnossa, kun maan omistajat eivät niistä huolehtineet ja chinatownin asukkaat eivät niitä voineet rasismin vuoksi omistaa. Kaupunki ei päällystänyt alueen teitä. Alueen ostanut Southern Pacific -junayhtiö alkoi rakentamaan alueelle tehtaita ja varastoja.

Los Angeles Chinatown Project Association -nimellä perustettu yhdistys alkoi kerätä varoja uuden kiinalaiskorttelin rakentamista varten vuonna 1937. Maan omistaminen ei ollut mahdollista ilman koko rahamäärän maksamista kerralla, joten chinatownin asukkaat keräsivät 100&nbsp;000 dollaria ilman pankkien tai rahoituslaitosten apua. Uudet talot suunniteltiin muistuttamaan perinteistä kiinalaista arkkitehtuuria enemmän summittain kuin tarkasti. Alueen arvo nousi 750&nbsp;000 dollariin jo vuoden 1941 loppuun mennessä. 

Los Angelesin uusi kiinalaiskortteli perustettiin virallisesti vuonna 1938, kun Kalifornian kuvernööri julisti uuden chinatownin avatuksi juhlallisuuksissa. Y.C. Hong rakennutti kiinalaiskortteliin tunnusomaisen Broadway Gate -portin äitinsä kunniaksi. Alueelle myös rakennettiin toivomuskaivo sekä vuonna 1941 viisikerroksinen pagodi. Toisen maailmansodan aikaan Los Angelesissa oli kolme kiinalaiskorttelia: Old Chinatown, New Chinatown ja China City.

## Lähteet

## Aiheesta muualla

* http://chinatownla.com/ Kaupunginosan omat nettisivut
Peignot

**Peignot** on A. M. Cassandren ja Charles Peignotin suunnittelema omintakeinen sans serif -kirjaintyyppi, jonka kirjasinvalimo Deberny & Peignot julkaisi vuonna 1937. Peignotin suuraakkoset seuraavat klassisia versaalimuotoja, mutta pienaakkoset ovat yhdistelmä pien- ja suuraakkosten kirjainmuotoja. Pienaakkosmaiset muodot esiintyvät vain b-, d-, f-, j-, k-, l- ja y-kirjaimilla. Lisäksi h-kirjaimen toisessa pylväässä on tavanomaisesta poikkeava pidennys ylös. Kirjaintyypistä julkaistiin vuonna 1937 kaksi leikkausta ja vuonna 1938 kolmas leikkaus. Myöhemmin julkaistiin vielä kapea versio, jossa oli vain suuraakkoset.

VGC ja Photo-Lettering julkaisivat valolatomakoneita varten Peignotista uudet versiot. Lisäksi Peignot kuului myös Letrasetin siirtokirjainten valikoimaan. Sittemmin useat fonttivalmistajat ovat julkaisseet kirjaintyypistä omat versionsa, Linotype nimellä Peignot, Compugraphic nimellä *Penyoe*, Bitstream nimellä *Exotic 350*. Peignot on ollut suosittu muun muassa kirjankansissa ja sitä on käytetty myös The Mary Tyler Moore Show -sarjan tunnuksessa.

## Lähteet
*Itkonen, Markus: Kirjaintyypit ja tyyli. RPS-yhtiöt 2015. 

### Viitteet
Vuohilampi (Espoo)

**Vuohilampi** on noin kahdeksan hehtaarin laajuinen järvi Espoon läntisimmässä osassa lähellä Kirkkonummen rajaa. Virallisen kaupunginosajaon mukaan se sijaitsee Siikajärven kaupunginosassa. Vuohilammen naapurijärviä ovat Kivilampi lännessä ja Pitkänen lounaassa. Vuohilammen ja Pitkäsen välillä on laskupuro; Pitkäsen pinta on noin kuusitoista metri|ä Vuohilammen pintaa alempana. Myös Vuohilammen pohjoispuolisten järvien - Siikajärvi, Heinäslampi ja Sahajärvi - pinnat ovat huomattavasti Vuohilampea alempana.

Vuohilammen, Kivilammen ja Pitkäsen välisellä kannaksella on pientaloasutusta. Turunväylä kulkee Vuohilammen eteläpuolitse.

## Vesistösuhteet
Vuohilampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Vuohilammesta laskee oja Pitkäseen ja mahdollisesti myös Heinäslampeen. Silloin järvi olisi bifurkaatiojärvi. Järven vedenpinnan korkeus on 65,5 metriä mpy (N2000).

## Lähteet
2-Metyylinaftaleeni-1,4-diamiini

**2-Metyylinaftaleeni-1,4-diamiini** on keinotekoinen K-vitamiinitoimintoinen menadionijohdannainen.

2-Metyylinaftaleeni-1,4-diamiini syntetisoitiin 1925. 1942 kaksi eri tutkijaryhmää havaitsi aineen toiminnon K-vitamiinina. Aine muodostaa suolahapon kanssa dihydrokloridisuolan (C11H14Cl2N2) ja toinen tutkijaryhmistä ehdotti suolalle nimeä **K<sub>6</sub>-vitamiini**.

Ainetta ja sen dihydrokloridia voidaan tuottaa 2-metyylinaftaleenista tai sen läheisistä johdannaisista.

4-Amino-3-metyyli-1-naftolia tai sen dihydrokloridia ei ole käytetty kaupallisissa K-vitamiinitoimintoisissa lääkevalmisteissa, toisin kuin vaikkapa fyllokinonia ja menadionia.

Nieltynä dihydrokloridi on rotille likimain yhtä myrkyllinen kuin 4-amino-2-metyyli-1-naftolin hydrokloridisuola.

## Lähteet

## Aiheesta muualla
*PubChem: 2-Methylnaphthalene-1,4-diamine
Pyöräily kesäolympialaisissa 2020 – miesten maantieajo

**Miesten maantiepyöräily [[Kesäolympialaiset 2020|Tokion kesäolympialaisissa 2020]]** kilpailtiin 24. heinäkuuta 2021 Fuji Speedwaylla. Kilpailun voitti Ecuadorin Richard Carapaz, toiseksi ajoi Belgian Wout van Aert ja kolmanneksi Slovenian Tadej Pogačar.

## Karsinnat
Kilpailun enimmäisosallistujamääräksi oli ilmoitettu 130 ajajaa. Näistä 122 valittiin UCIn olympiakarsintarankingin perusteella. Maat, jotka olivat rankingin sijalla 1. – 6. saivat kilpailuun viisi urheilijaa, sijoilla 7. – 13. saivat neljä urheilijaa, 14. – 21. kolme urheilijaa, 22. – 32. kaksi urheilijaa ja 33. – 50. yhden pyöräilijän. Jos maalla oli yksilörankingissa 200 parhaan joukossa urheilija eikä maa päässyt joukkuerankingin perusteella kilpailuun, sai maa urheilijan olympialaisiin. Tämä paikka otettiin pois sijalla 32. olevalta maalta (yksi paikka). Afrikasta, Amerikasta ja Aasiasta pääsi kaksi maata mukaan olympialaisiin yhdellä urheilijalla maanosien omien mestaruuskilpailujen kautta. Maa ei kuitenkaan voinut saada paikkaa joukkuerankingin perusteella. Jos isäntämaa Japanilla ei ole pyöräilijää olympialaisiin, myönnetään sille kaksi kiintiöpaikkaa.

### Olympialaisiin pääsevät maat

## Lopputulokset

**Keskeyttäneet:**

## Lähteet